ຮອງ​ ປ. ​ສຫລ ຈະ​ໄປ​ຢ້ຽມຢາມ 4 ປະ​ເທດ​ ຢູ່​ເຂດ​ເອ​ເຊຍປາຊີ​ຟິກ ໃນກາງເດືອນນີ້
ທ່ານ Pence ຈະເດີນທາງເປັນເວລາ 10 ວັນ ເພື່ອຢ້ຽມຢາມສີ່ປະເທດ ຊຶ່ງລວມທັງ ຍີ່ປຸ່ນ, ອິນໂດເນເຊຍ, ອອສເຕເຣຍ, ແລະລັດຮາວາຍ.
ທ່ານ Mike Pence, ຮອງປະທານາທິບໍດີສະຫະລັດ ຈະໄປຢ້ຽມຢາມເກົາຫຼີໃຕ້ໃນ ກາງເດືອນນີ້ ໃນຂະນະທີ່ການສະແດງແສນຍານຸພາບ ຂອງໂຄງການອາວຸດນີວ ເຄລຍແລະລູກສອນໄຟຂີປະນາວຸດຂອງເກົາຫຼີເໜືອ ພາໃຫ້ຄວາມເຄັ່ງຕຶງຢູ່ ໃນເຂດ ເອເຊຍຕາເວັນອອກ ເພີ້ມທະວີຂຶ້ນ ທ່ານ Pence ຈະເດີນທາງເປັນເວລາ 10 ວັນເພື່ອຢ້ຽມຢາມສີ່ປະເທດໃນເຂດເອ ເຊຍປາຊີຟິກ ຊຶ່ງລວມທັງການຢ້ຽມຢາມຍີ່ປຸ່ນ, ອິນໂດເນເຊຍ, ອອສເຕເຣຍ, ແລະ ລັດຮາວາຍ ອີງຕາມທໍານຽບຂາວແລ້ວທ່ານຈະອອກເດີນທາງໃນວັນທີ 15 ເມສານີ້ ການເດີນທາງຄັ້ງນີ້ ຈະເປັນການເດີນທາງຄັ້ງທໍາອິດຂອງຮອງປະທານາທິບໍດີສະ ຫະລັດ ເພື່ອໄປຢ້ຽມຢາມຂົງເຂດເອເຊຍປາຊີຟິກຢ່າງເປັນທາງການ ຊຶ່ງທ່ານຈະໄດ້ ພົບປະສົນທະນາກັບບັນດາຜູ້ນໍາປະເທດຕ່າງໆ ກ່ຽວກັບເລື່ອງພັນທະມິດທາງທະ ຫານ, ບັນຫາການຄ້າ ແລະເສດຖະກິດ ການເດີນທາງຂອງທ່ານ Pence ໄປຍັງເກົາຫຼີໃຕ້ ແມ່ນມີຂຶ້ນພາຍຫລັງທີ່ເກົາຫຼີເໜືອ ໄດ້ຍິງລູກສອນໄຟຂີປະນາວຸດ ລົງໃສ່ເຂດໜ່ານນໍ້າ ນອກຊາຍຝັ່ງທະເລທາງຕາເວັນ ອອກຂອງຕົນໃນວັນທີ 5 ເມສາຜ່ານມາ ຊຶ່ງໄດ້ເຮັດໃຫ້ມີຄໍາເຕືອນຈາກປະທານາທິບໍດີ ດໍໂນລ ທຣໍາວ່າ ສະຫະລັດຈະກະທໍາການຕາມລຳພັງເພື່ອຢຸດຕິການກະທໍາທີ່ເປັນ ການຮຸກຮານດັ່ງກ່າວຂອງເກົາຫຼີເໜືອ ການຍິງລູກສອນໄຟຂີປະນາວຸດດັ່ງກ່າວ ເປັນການທົດລອງລູກສອນໄຟຂີປະນາວຸດ ແລະອາວຸດນີວເຄລຍຄັ້ງຫລ້າສຸດໃນຈໍານວນຫລາຍໆຄັ້ງ ທີ່ເກົາຫຼີເໜືອໄດ້ດໍາເນີນ ການໃນໄລຍະສອງປີຜ່ານມານີ້ ການເດີນທາງຄັ້ງນີ້ ຈະເຮັດໃຫ້ທ່ານ Pence ມີໂອກາດໄດ້ສົນທະນາກ່ຽວກັບການ ຕັດສິນໃຈຂອງທ່ານທຣໍາ ທີ່ຈະຖອນຕົວອອກຈາກພາຄີການຄ້າຂ້າມມະຫາສະໝຸດ ປາຊີຟິກ ຫລື TPP ຊຶ່ງເປັນຂໍ້ຕົກລົງທີ່ຮວມເອົາອອສເຕຣເລຍ ແລະຍີ່ປຸ່ນ ເຂົ້ານຳດ້ວຍ ການກະທໍາຮຸນແຮງຕໍ່ພວກຄົນເຂົ້າເມືອງ ແລະການຫ້າມຂອງທ່ານທຣໍາ ບໍ່ໃຫ້ຄົນຈາກ ຫົກປະເທດທີ່ມີພົນລະເມືອງສ່ວນໃຫຍ່ເປັນຊາວມຸສລິມນັ້ນເດີນທາງເຂົ້າສະຫະລັດ ຈະເປັນຫົວຂໍ້ທີ່ບັນດາຜູ້ນໍາອິນໂດເນເຊຍ ຊຶ່ງເປັນປະເທດທີ່ມີພົນລະເມືອງເປັນຊາວ ມຸສລິມຫລາຍທີ່ສຸດໃນໂລກ ຍົກຂຶ້ນມາສົນທະນາ ເຖິງແມ່ນວ່າ ອິນໂດເນເຊຍຈະບໍ່ ຢູ່ໃນລາຍຊື່ປະເທດທີ່ເປັນຊາວມຸສລິມສ່ວນໃຫຍ່ແລະຢູ່ພາຍໃຕ້ການຫ້າມເດີນທາງ ທີ່ທ່ານທຣໍາວາງອອກກໍຕາມ ແຕ່ຜູ້ນໍາອິນໂດເນເຊຍກໍໄດ້ສະແດງຄວາມບໍ່ພໍໃຈອອກ ມາ ຕໍ່ນະໂຍບາຍຫ້າມເດີນທາງດັ່ງກ່າວ ທີ່ຖືກສານຕ່າງໆຂອງສະຫະລັດ ສະກັດກັ້ນ ໄວ້ນັ້ນ